CELEX: 32014R1145
Language: hr
Date: 2014-10-28 00:00:00
Title: Uredba Vijeća (EU) br. 1145/2014 od 28. listopada 2014. o stavljanju izvan snage Uredbe (EZ) br. 2488/2000 o nastavku zamrzavanja financijskih sredstava u odnosu na g. Miloševića i s njim povezane osobe

29.10.2014   
            
            
               HR
            
            
               Službeni list Europske unije
            
            
               L 308/1
            
         UREDBA VIJEĆA (EU) br. 1145/2014
   od 28. listopada 2014.
   o stavljanju izvan snage Uredbe (EZ) br. 2488/2000 o nastavku zamrzavanja financijskih sredstava u odnosu na g. Miloševića i s njim povezane osobe
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Odluku Vijeća 2014/742/ZVSP od 28. listopada 2014. o stavljanju izvan snage Zajedničkog stajališta 2000/696/ZVSP o zadržavanju posebnih mjera ograničavanja usmjerenih protiv g. Miloševića i osoba povezanih s njim (1),
   uzimajući u obzir zajednički prijedlog visoke predstavnice Unije za vanjske poslove i sigurnosnu politiku i Europske komisije,
   budući da:
   
               (1)
            
            
               U skladu s Uredbom Vijeća (EZ) br. 2488/2000 (2) sva sredstva i drugi financijski izvori koji se drže izvan državnog područja Savezne Republike Jugoslavije te pripadaju g. Miloševiću i s njim povezanim fizičkim osobama moraju se zamrznuti te spomenuta sredstva i financijski izvori ne smiju biti raspoloživi tim osobama iz Priloga I. toj Uredbi, niti u njihovu korist.
            
         
               (2)
            
            
               Odlukom 2014/742/ZVSP Vijeće je stavilo izvan snage Zajedničko stajalište 2000/696/ZVSP (3). Vijeće je odlučilo da nema temelja za nastavak primjene tih mjera ograničavanja jer osobe navedene u Prilogu tom Zajedničkom stajelištu više ne predstavljaju prijetnju konsolidaciji demokracije.
            
         
               (3)
            
            
               Stoga je primjereno staviti izvan snage Uredbu (EZ) br. 2488/2000 s trenutačnim učinkom,
            
         DONIJELO JE OVU UREDBU:
   Članak 1.
   Uredba (EZ) br. 2488/2000 stavlja se izvan snage.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 28. listopada 2014.
      
         
            Za Vijeće
         
         
            Predsjednik
         
         G. L. GALLETTI
      
   
   
      (1)  Vidjeti str. 99. ovog Službenog lista.
   
      (2)  Uredba Vijeća (EZ) br. 2488/2000 od 10. studenoga 2000. o nastavku zamrzavanja financijskih sredstava u odnosu na g. Miloševića i s njim povezane osobe te stavljanju izvan snage uredbi (EZ) br. 1294/1999 i br. 607/2000 i članka 2. Uredbe (EZ) br. 926/98 (SL L 287, 14.11.2000., str. 19.).
   
      (3)  Zajedničko stajalište 2000/696/ZVSP od 10. studenoga 2000. o zadržavanju posebnih mjera ograničavanja usmjerenih protiv g. Miloševića i osoba povezanih s njim (SL L 287, 14.11.2000., str. 1.).